Document ID: 32007R0920

UREDBA KOMISIJE (ES) št. 920/2007
z dne 1. avgusta 2007
o spremembi Uredbe (ES) št. 930/2000 o oblikovanju pravil za izvajanje glede primernosti poimenovanja sort poljščin in zelenjadnic
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1) in zlasti člena 9(6) Direktive,
ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (2) in zlasti člena 9(6) Direktive,
ob upoštevanju naslednjega:
(1)
Direktivi 2002/53/ES in 2002/55/ES določata splošna pravila glede primernosti poimenovanja sort s sklicevanjem na člen 63 Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (3).
(2)
Uredba Komisije (ES) št. 930/2000 z dne 4. maja 2000 o oblikovanju pravil za izvajanje glede primernosti poimenovanja sort poljščin in zelenjadnic (4) vzpostavlja podrobna pravila za uporabo nekaterih meril iz člena 63 Uredbe (ES) št. 2100/94, zlasti v zvezi z ovirami za poimenovanje sort.
(3)
Od sprejetja Uredbe (ES) št. 930/2000 se je spremenila opredelitev pojma „tesno povezane vrste“, ki ga uporablja Mednarodna zveza za varstvo novih sort rastlin. Podrobna pravila, vzpostavljena z Uredbo (ES) št. 930/2000, je treba ustrezno posodobiti.
(4)
Uredbo (ES) št. 930/2000 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Stalnega odbora za semena in razmnoževalni material v kmetijstvu, hortikulturi in gozdarstvu -
SPREJELA NASLEDNJO UREDBO:
Člen 1
Uredba (ES) št. 930/2000 se spremeni:
1.
V členu 4 se točka (b) nadomesti z naslednjim:
„(b)
pomen pojma ‚tesno povezane vrste‘ je v skladu s Prilogo k tej uredbi.“
2.
Priloga k Uredbi (ES) št. 930/2000 se nadomesti z besedilom v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ne uporablja se za poimenovanja sort, ki jih je vložnik predlagal pristojnemu organu za odobritev pred začetkom veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2007

Labels: 7
3
6